Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 667

65. Amennyiben a K+ F a saját piacát létrehozó teljesen új termékre (vagy technológiára) irányul, a meglévõ piacokra gyakorolt ár- és termelési hatások meglehetõsen valószínûtlenek. Az elemzésnek ilyenkor az innováció lehetséges korlátozásaira — például a lehetséges jövõbeni termék/technológia minõségére és választékára, vagy az innováció sebességére — kell összpontosulnia. Az említett korlátozó hatások akkor merülhetnek fel, ha az ilyen új termék kifejlesztésében érdekelt kis számú cég közül kettõ, vagy több olyan szakaszban kezd együttmûködni, amikor már valamennyien önállóan a termék piacravitelének közelébe jutottak. Ilyen esetben még egy tiszta K+F megállapodás is korlátozhatja az innovációt. Általában azonban a teljesen új termékre irányuló K+F együttmûködés elõsegíti a versenyt. Ez az elv nem változik jelentõsen, amenynyiben az eredmények közös hasznosításáról, vagy akár a közös értékesítésrõl van szó. Sõt, a közös hasznosítás kérdése ezekben a helyzetekben csak akkor bír jelentõséggel, ha a kulcsfontosságú technológiákból történõ kizárás szerepet játszik. Az említett problémák azonban nem merülnek fel, amennyiben a felek harmadik felek részére használati engedélyt adnak.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes